שחר סגל (מגישה)

שחר סגל (נולדה ב-16 ביולי 1978 ברחובות) היא שדרנית רדיו, מגישה, תסריטאית יוצרת ועורכת טלוויזיה ישראלית.

 ביוגרפיה 
שחר סגל נולדה וגדלה ברחובות. אביה, אורי סגל (אל"ם במיל.), מפקד בכח טייגר שימש במשך תקופה מסוימת מנכ"ל העירייה ואמהּ רונית היא רופאה.

בצעירותה הייתה חברת נבחרת ישראל בשחייה צורנית. את שירותה הצבאי עשתה בחיל המודיעין. לאחר שחרורה מהצבא החלה ללמוד ב"מכללת רדיו תל אביב", ובהמשך הפכה למגישה ברדיו תל אביב במשך תקופה ארוכה והצטרפה לצוות ההוראה של המכללה.

 קריירה מקצועית 
בתחילת דרכה בעולם הטלוויזיה הייתה סגל כתבת בערוץ הספורט וכן הופיעה בתוכנית הבוקר של מרב מיכאלי בערוץ 10. בהמשך הצטרפה ככתבת לתוכנית "ערב טוב עם גיא פינס" עד שנת 2005, אז מונתה למנהלת פיתוח באולפני הרצליה. ב-2012 לימדה במכללת עמק יזרעאל, והצטרפה כיועצת תוכן בערוץ הילדים, מטעם נגה תקשורת.

 עורכת 
 "החיים יפים" בהנחיית עינת ארליך (רשת, 2004)
 "דייט לסטרייט" בהנחיית אביעד קיסוס (טלעד, 2005)
 "צהבת" (HOT, 2006)
 "תעשו מקום לחנה לסלאו" (קשת, 2006)
 "אינסטינקט בסיסי" בהנחיית אביעד קיסוס (רשת, 2009)
 שולץ - כתיבה ועריכה לצד גורי אלפי ורועי בר-נתן, שגם גילם את דמותו של שולץ והפך לשותפה של סגל בפרויקטים רבים נוספים בהמשך (yes, 2008)

 תסריטאית וכותבת 
 משחק מכור
 מועדון לילה
 קטן על (ערוץ ניקלודיאון)
 תוצאות האמת (ערוץ 24)
 מלכוד 24 (ערוץ 24)
 הלילה עם ליאור שליין (ערוץ 10)
 סינגלס - בהנחיית עידו רוזנבלום ויעל פוליאקוב
 שבוע סוף החדש - העונה השלישית (רשת, 2010)
 מצב האומה (ערוץ 10, רשת, 2010-2020)
 מה נסגר? (2011-2019, ערוץ 10 וכאן 11)
 נויורק (yes)
 באנה באנה (הארץ, 2012-2014)
 פלאשבק - עם אורן יעקובי ואביעד קיסוס. הסדרה הייתה סדרת הנוער ישראלית הראשונה בה אחד הגיבורים יצא מהארון, הייתה מועמדת לפרס האקדמיה וזכתה בפרס "סדרת השנה" בטקס נבחרי הילדים. (ערוץ הילדים, 2016)
 התחנה - סדרה בת שלוש עונות שיצרה עם יעקובי על מתנדבים צעירים בתחנת מד"א (קידז, 2019)
 MY פסטיגל - שני סרטים מוזיקליים בהשתתפות עשרות אומנים שנכתבו במקום מופע הפסטיגל שבוטל בשל מגפת הקורונה (2020)
 זיגי - סדרת נוער של 130 פרקים של סגל ויעקובי שביימו אמיל בן שמעון ויריב הורוביץ, שהייתה הנצפית ביותר בשידורי HOT בשנות שידורה (TeenNick, 2020-2023)
 מאנקיז (TeenNick, 2021)
 יונייטד היי (TeenNick, 2024)

 מגישה וחברת פאנל 
 תוכנית מילוט - פינת ביקורת טלוויזיה בתוכנית הרדיו של גורי אלפי וליעד מודריק
 יחס חם - פינת ביקורת טלוויזיה בתוכנית הרדיו של גורי אלפי ועינב גלילי
 אורלי וגיא בע"מ (ערוץ 10)
 המצעד (HOT בידור ישראלי)
 ציפורי לילה מתגעגעות - סגל ובר-נתן הגישו את התוכנית בהתנדבות, במסגרתה ראיינו דמויות ידועות מעולם הבידור הישראלי ושוחחו על עשייתן התרבותית. התוכנית זכתה בפרס מפקד גלי צה"ל לשנת 2012. (גל"צ, 2010-2011)
 אפס בהתנהגות - תוכנית בה סלבריטאים ישראלים מספרים על חוויותיהם מימי בית הספר (רשת, 2009)
 מלכות השבת - תוכנית אירוח שהגישה עם ירדנה ארזי (ערוץ 2, 2012)
 בין יולי 2014 ליוני 2015 הגישה תוכנית לילית שבועית בגלי צה"ל, תחילה לצד ירדנה ארזי ולאחר מכן כשדרנית יחידה.
 תוכנית הבוקר - לאורך שנות שידורה של תוכנית הרדיו של אקו 99FM שימשה סגל אחת המחליפות הקבועות של אביעד קיסוס וטל ברמן כשאחד מהם נעדר מהשידור.
 באות בזמן - לאחר פרישתה של נורית גפן, הצטרפה סגל לדליה גוטמן בהגשת ההסכת בפלטפורמת ההסכתים, ובהמשך הצטרפו להגשה גם רועי בר-נתן ועילי בוטנר (All-in, 2023-2024)
 הכי בזמן - שמו של ההסכת לאחר שעבר להיות משודר במסגרת אתר ynet, החל מדצמבר 2024.
 מחליפות מילים - מופע בימתי שיצרו גוטמן וסגל ב-2025 עקבות הצלחת ההסכת.

 במאית 
סגל ביימה עם אילן דה פריס את הסרט התיעודי "אסירת תודה" שעסק בשיקומה של אסירה משוחררת. הסרט שודר בערוץ 10 בנובמבר 2015.

 חיים אישיים 
סגל חיה בזוגיות עם אורן מירון ולהם תאומים. אחיה הוא השף קונדיטור גולן סגל.

 קישורים חיצוניים 








 הערות שוליים 

קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:מגישות ציפורי לילה
קטגוריה:מגישי ציפורי לילה
קטגוריה:תסריטאיות טלוויזיה ישראליות
קטגוריה:מגישות פודקאסטים ישראליות
קטגוריה:תסריטאי טלוויזיה ישראלים
קטגוריה:סגל רשת
קטגוריה:ישראליות שנולדו ב-1978
קטגוריה:ישראלים שנולדו ב-1978